text: kuma ka ce wa mũminai mãta su runtse daga gannansu kuma su tsare farjõjinsu kuma kada su bayyana ƙawarsu fãce abin da ya bayyana daga gare ta kuma su dõka da mayãfansu a kan wuyan rigunansu kuma kada su nũna ƙawarsu fãce ga mazansu ko ubanninsu ko ubannin mazansu ko ɗiyansu ko ɗiyan mazansu ko 'yan'uwansu ko ɗiyan 'yan'uwansu mãtã kõ mãtan ƙungiyarsu ko abin da hannãyensu na dãma suka mallaka ko mabiya wasun mãsu bukãtar mãta daga maza kõ jãrirai waɗanda bã su tsinkãya a kan al'aurar mãtã kuma kada su yi dũka da ƙafãfunsu dõmin a san abin da suke ɓõyẽwa daga ƙawarsu